title: Εκτελεστικός κανονισμός (ΕΕ) αριθ. 1262/2011 της Επιτροπής, της 5ης Δεκεμβρίου 2011 , για την τροποποίηση του παραρτήματος V του κανονισμού (ΕΚ) αριθ. 1342/2007 του Συμβουλίου όσον αφορά τα ποσοτικά όρια ορισμένων προϊόντων χάλυβα από τη Ρωσική Ομοσπονδία

text:
               6.12.2011

               EL

               Επίσημη Εφημερίδα της Ευρωπαϊκής Ένωσης

               L 322/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1262/2011 ΤΗΣ ΕΠΙΤΡΟΠΉΣ
   της 5ης Δεκεμβρίου 2011
   για την τροποποίηση του παραρτήματος V του κανονισμού (ΕΚ) αριθ. 1342/2007 του Συμβουλίου όσον αφορά τα ποσοτικά όρια ορισμένων προϊόντων χάλυβα από τη Ρωσική Ομοσπονδία
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1342/2007 του Συμβουλίου, της 22ας Οκτωβρίου 2007, για τη διαχείριση ορισμένων περιορισμών κατά την εισαγωγή ορισμένων προϊόντων χάλυβα από τη Ρωσική Ομοσπονδία (1), και ιδίως το άρθρο 5,
   Εκτιμώντας τα ακόλουθα:

               (1)

               Η Ευρωπαϊκή Κοινότητα και η Ρωσική Ομοσπονδία συνήψαν συμφωνία για το εμπόριο ορισμένων προϊόντων χάλυβα στις 26 Οκτωβρίου 2007 (2) («η συμφωνία»).

               (2)

               Το άρθρο 3 παράγραφος 3 της συμφωνίας προβλέπει ότι οι αχρησιμοποίητες ποσότητες για ένα συγκεκριμένο έτος μπορούν να μεταφέρονται στο επόμενο έτος έως το πολύ το 7 % των σχετικών ποσοτικών ορίων που καθορίζονται στο παράρτημα II της συμφωνίας.

               (3)

               Σύμφωνα με το άρθρο 3 παράγραφος 4 της συμφωνίας, οι μεταφορές μεταξύ ομάδων προϊόντων είναι δυνατόν να γίνονται έως το ποσοτικό όριο του 7 % για μία δεδομένη ομάδα προϊόντων.

               (4)

               Η Ρωσία γνωστοποίησε στην Ευρωπαϊκή Ένωση την πρόθεσή της να κάνει χρήση των διατάξεων του άρθρου 3 παράγραφοι 3 και 4 εντός των χρονικών ορίων που καθορίζονται από τη συμφωνία. Είναι σκόπιμο να γίνουν οι αναγκαίες προσαρμογές στα ποσοτικά όρια για το έτος 2011 που ανακύπτουν από το αίτημα της Ρωσίας.

               (5)

               Το άρθρο 10 της συμφωνίας ορίζει ότι, με κάθε ετήσια ανανέωση, οι ποσότητες σε κάθε ομάδα προϊόντων αυξάνονται κατά 2,5 %.

               (6)

               Ο κανονισμός (ΕΚ) αριθ. 1342/2007 θα πρέπει να τροποποιηθεί αναλόγως,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα V του κανονισμού (ΕΚ) αριθ. 1342/2007 αντικαθίστανται από το κείμενο που παρατίθεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Δεκεμβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 300 της 17.11.2007, σ. 1.

      (2)  ΕΕ L 300 της 17.11.2007, σ. 52.

      ΠΑΡΑΡΤΗΜΑ

            «ΠΑΡΑΡΤΗΜΑ V

               ΠΟΣΟΤΙΚΑ ΟΡΙΑ

                        (σε τόνους)

                        Προϊόντα

                        Έτος 2011

                        Έτος 2012

                           SA. Πλατέα προϊόντα έλασης

                        SA1. Ρόλοι

                        1 230 897

                        1 142 446

                        SA2. Χοντρές λαμαρίνες

                        297 127

                        303 549

                        SA3. Άλλα πλατέα προϊόντα

                        676 140

                        656 769

                        SA4. Κραματοποιημένα προϊόντα

                        113 444

                        115 900

                        SA5. Λαμαρίνες quarto σε κράμα

                        27 011

                        27 595

                        SA6. Κραματοποιημένα φύλλα ψυχρής έλασης με μεταλλική επικάλυψη

                        121 096

                        121 419

                           SB. Επιμήκη προϊόντα

                        SB1. Δοκοί

                        63 570

                        60 710

                        SB2. Χονδρόσυρμα

                        374 481

                        357 635

                        SB3. Άλλα επιμήκη προϊόντα

                        586 180

                        559 633

                                    Σημείωση

                                    :

                                    SA και SB είναι κατηγορίες προϊόντων.
                                    SA1 έως SA6 και SB1 έως SB3 είναι ομάδες προϊόντων.»


title: Εκτελεστικός κανονισμός (ΕΕ) 2015/872 της Επιτροπής, της 5ης Ιουνίου 2015, για τον καθορισμό του συντελεστή κατανομής που πρέπει να εφαρμοστεί στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 2 Ιουνίου 2015 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 1918/2006 για το ελαιόλαδο καταγωγής Τυνησίας και για την αναστολή της υποβολής αιτήσεων για τα πιστοποιητικά αυτά για τον μήνα Ιούνιο του 2015

text:
               6.6.2015

               EL

               Επίσημη Εφημερίδα της Ευρωπαϊκής Ένωσης

               L 142/23

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/872 ΤΗΣ ΕΠΙΤΡΟΠΉΣ
   της 5ης Ιουνίου 2015
   για τον καθορισμό του συντελεστή κατανομής που πρέπει να εφαρμοστεί στις ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 2 Ιουνίου 2015 στο πλαίσιο της δασμολογικής ποσόστωσης που ανοίχθηκε με τον κανονισμό (ΕΚ) αριθ. 1918/2006 για το ελαιόλαδο καταγωγής Τυνησίας και για την αναστολή της υποβολής αιτήσεων για τα πιστοποιητικά αυτά για τον μήνα Ιούνιο του 2015
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 188 παράγραφοι 1 και 3,
   Εκτιμώντας τα ακόλουθα:

               (1)

               Με τον κανονισμό (ΕΚ) αριθ. 1918/2006 της Επιτροπής (2) ανοίχτηκε ετήσια δασμολογική ποσόστωση για την εισαγωγή παρθένου ελαιολάδου των κωδικών ΣΟ 1509 10 10 και 1509 10 90, το οποίο παράγεται εξ ολοκλήρου στην Τυνησία και μεταφέρεται από τη χώρα αυτή απευθείας στην Ευρωπαϊκή Ένωση. Το άρθρο 2 παράγραφος 2 του κανονισμού (ΕΚ) αριθ. 1918/2006 προβλέπει ορισμένα μηνιαία ποσοτικά όρια για την έκδοση των πιστοποιητικών.

               (2)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν από την 1η έως τις 2 Ιουνίου 2015, για την υποπερίοδο Ιουνίου του 2015, υπερβαίνουν τις διαθέσιμες ποσότητες. Ως εκ τούτου, είναι σκόπιμο να προσδιοριστεί σε ποιον βαθμό μπορούν να εκδοθούν τα πιστοποιητικά εισαγωγής, με τον καθορισμό του συντελεστή κατανομής που πρέπει να εφαρμοστεί στις αιτούμενες ποσότητες, ο οποίος υπολογίζεται σύμφωνα με το άρθρο 7 παράγραφος 2 του κανονισμού (ΕΚ) αριθ. 1301/2006 της Επιτροπής (3). Κρίνεται σκόπιμο να ανασταλεί η υποβολή συμπληρωματικών αιτήσεων για τον μήνα Ιούνιο του 2015.

               (3)

               Για να εξασφαλιστεί η αποτελεσματικότητα του μέτρου, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Στις ποσότητες τις οποίες αφορούν οι αιτήσεις δικαιωμάτων εισαγωγής που υποβλήθηκαν δυνάμει του κανονισμού (ΕΚ) αριθ. 1918/2006 από την 1η έως τις 2 Ιουνίου 2015 εφαρμόζεται ο συντελεστής κατανομής που προβλέπεται στο παράρτημα του παρόντος κανονισμού.
   2.   Η υποβολή νέων αιτήσεων πιστοποιητικών εισαγωγής για τον μήνα Ιούνιο του 2015 αναστέλλεται από τις 3 Ιουνίου 2015.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 5 Ιουνίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  Κανονισμός (ΕΚ) αριθ. 1918/2006 της Επιτροπής, της 20ής Δεκεμβρίου 2006, για το άνοιγμα και τη διαχείριση δασμολογικής ποσόστωσης για το ελαιόλαδο καταγωγής Τυνησίας (ΕΕ L 365 της 21.12.2006, σ. 84).

      (3)  Κανονισμός (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (ΕΕ L 238 της 1.9.2006, σ. 13).

      ΠΑΡΑΡΤΗΜΑ

                  Αύξων αριθμός

                  Συντελεστής κατανομής — αιτήσεις που υποβλήθηκαν από την 1η έως τις 2 Ιουνίου 2015 για τον μήνα Ιούνιο του 2015
                  (%)

                  09.4032

                  5,850121


title: Εκτελεστικός κανονισμός (ΕΕ) αριθ. 1120/2012 της Επιτροπής, της 29ης Νοεμβρίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               30.11.2012

               EL

               Επίσημη Εφημερίδα της Ευρωπαϊκής Ένωσης

               L 330/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1120/2012 ΤΗΣ ΕΠΙΤΡΟΠΉΣ
   της 29ης Νοεμβρίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 29 Νοεμβρίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  AL

                  46,1

                  MA

                  53,1

                  MK

                  37,4

                  TN

                  74,5

                  TR

                  74,3

                  ZZ

                  57,1

                  0707 00 05

                  AL

                  71,7

                  MA

                  141,4

                  MK

                  58,4

                  TR

                  99,5

                  ZZ

                  92,8

                  0709 93 10

                  MA

                  90,1

                  TR

                  118,4

                  ZZ

                  104,3

                  0805 20 10

                  MA

                  77,1

                  ZZ

                  77,1

                  0805 20 30, 0805 20 50, 0805 20 70, 0805 20 90

                  CN

                  70,9

                  HR

                  45,0

                  TR

                  72,6

                  ZZ

                  62,8

                  0805 50 10

                  AR

                  68,7

                  TR

                  80,7

                  ZZ

                  74,7

                  0808 10 80

                  MK

                  38,5

                  US

                  137,6

                  ZA

                  88,7

                  ZZ

                  88,3

                  0808 30 90

                  CN

                  96,1

                  TR

                  107,9

                  ZZ

                  102,0

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 879/2012 της Επιτροπής, της 26ης Σεπτεμβρίου 2012 , σχετικά με τον καθορισμό συντελεστή κατανομής για την έκδοση πιστοποιητικών εισαγωγής που ζητήθηκαν από τις 8 έως τις 14 Σεπτεμβρίου 2012 για προϊόντα του τομέα της ζάχαρης στο πλαίσιο ορισμένων δασμολογικών ποσοστώσεων και την αναστολή της υποβολής αιτήσεων για τα πιστοποιητικά αυτά

text:
               27.9.2012

               EL

               Επίσημη Εφημερίδα της Ευρωπαϊκής Ένωσης

               L 259/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 879/2012 ΤΗΣ ΕΠΙΤΡΟΠΉΣ
   της 26ης Σεπτεμβρίου 2012
   σχετικά με τον καθορισμό συντελεστή κατανομής για την έκδοση πιστοποιητικών εισαγωγής που ζητήθηκαν από τις 8 έως τις 14 Σεπτεμβρίου 2012 για προϊόντα του τομέα της ζάχαρης στο πλαίσιο ορισμένων δασμολογικών ποσοστώσεων και την αναστολή της υποβολής αιτήσεων για τα πιστοποιητικά αυτά
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Έχοντας υπόψη τον κανονισμό (ΕΚ) αριθ. 891/2009 της Επιτροπής, της 25ης Σεπτεμβρίου 2009, για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων στον τομέα της ζάχαρης (3), και ιδίως το άρθρο 5 παράγραφος 2,
   Εκτιμώντας τα ακόλουθα:

               (1)

               Οι ποσότητες τις οποίες αφορούν οι αιτήσεις πιστοποιητικών εισαγωγής που υποβλήθηκαν στις αρμόδιες αρχές από τις 8 έως τις 14 Σεπτεμβρίου 2012 σύμφωνα με τον κανονισμό (ΕΚ) αριθ. 891/2009, υπερβαίνουν τη διαθέσιμη ποσότητα με αύξοντες αριθμούς 09.4317, 09.4318, 09.4319, 09.4320 και 09.4321.

               (2)

               Υπό τις περιστάσεις αυτές, πρέπει να καθοριστεί συντελεστής κατανομής για την έκδοση πιστοποιητικών εισαγωγής όσον αφορά τους αύξοντες αριθμούς 09.4317, 09.4318, 09.4319, 09.4320 και 09.4321 σύμφωνα με τον κανονισμό (ΕΚ) αριθ. 1301/2006. Πρέπει να ανασταλεί η υποβολή συμπληρωματικών αιτήσεων πιστοποιητικών για τους εν λόγω αύξοντες αριθμούς έως το τέλος της περιόδου εμπορίας, σύμφωνα με τον κανονισμό (ΕΚ) αριθ. 891/2009,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Για τις ποσότητες για τις οποίες υποβλήθηκαν αιτήσεις πιστοποιητικών εισαγωγής βάσει του κανονισμού (ΕΚ) αριθ. 891/2009 από τις 8 έως τις 14 Σεπτεμβρίου 2012 εφαρμόζονται οι συντελεστές κατανομής που προβλέπονται στο παράρτημα του παρόντος κανονισμού.
   2.   Η υποβολή συμπληρωματικών αιτήσεων πιστοποιητικών που αντιστοιχούν στους αύξοντες αριθμούς, οι οποίοι αναφέρονται στο παράρτημα, αναστέλλεται έως το τέλος της περιόδου εμπορίας 2012/13.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Σεπτεμβρίου 2012.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 254 της 26.9.2009, σ. 82.

      ΠΑΡΑΡΤΗΜΑ
      «Ζάχαρη παραχωρήσεων CXL»

         Περίοδος εμπορίας 2012/2013

         Αιτήσεις που υποβλήθηκαν από 8.9.2012 έως 14.9.2012

                  Αύξων αριθμός

                  Χώρα

                  Συντελεστής κατανομής
                  (σε %)

                  Συμπληρωματικές αιτήσεις

                  09.4317

                  Αυστραλία

                  14,285714

                  έχουν ανασταλεί

                  09.4318

                  Βραζιλία

                  12,292758

                  έχουν ανασταλεί

                  09.4319

                  Κούβα

                  33,333333

                  έχουν ανασταλεί

                  09.4320

                  Οποιαδήποτε τρίτη χώρα

                  4,000003

                  έχουν ανασταλεί

                  09.4321

                  Ινδία

                  9,090909

                  έχουν ανασταλεί

      «Ζάχαρη Βαλκανίων»

         Περίοδος εμπορίας 2012/2013

         Αιτήσεις που υποβλήθηκαν από 8.9.2012 έως 14.9.2012

                  Αύξων αριθμός

                  Χώρα

                  Συντελεστής κατανομής
                  (σε %)

                  Συμπληρωματικές αιτήσεις

                  09.4324

                  Αλβανία

                  —

                  09.4325

                  Βοσνία-Ερζεγοβίνη

                      (1)

                  09.4326

                  Σερβία

                      (1)

                  09.4327

                  Πρώην Γιουγκοσλαβική Δημοκρατία της Μακεδονίας

                  —

                  09.4328

                  Κροατία

                      (1)

                              —

                              Άνευ αντικειμένου: δεν διαβιβάστηκε στην Επιτροπή καμία αίτηση πιστοποιητικού.

         «Ζάχαρη έκτακτης εισαγωγής» και «Βιομηχανική ζάχαρη εισαγωγής»

         Περίοδος εμπορίας 2012/2013

         Αιτήσεις που υποβλήθηκαν από 8.9.2012 έως 14.9.2012

                  Αύξων αριθμός

                  Τύπος

                  Συντελεστής κατανομής
                  (σε %)

                  Συμπληρωματικές αιτήσεις

                  09.4380

                  Έκτακτης εισαγωγής

                  —

                  09.4390

                  Βιομηχανική ζάχαρη εισαγωγής

                      (2)

                              —

                              Άνευ αντικειμένου: δεν διαβιβάστηκε στην Επιτροπή καμία αίτηση πιστοποιητικού.

         (1)  Άνευ αντικειμένου: οι αιτούμενες ποσότητες δεν υπερβαίνουν τις διαθέσιμες ποσότητες και χορηγούνται πλήρως.

         (2)  Άνευ αντικειμένου: οι αιτούμενες ποσότητες δεν υπερβαίνουν τις διαθέσιμες ποσότητες και χορηγούνται πλήρως.


title: Εκτελεστικός κανονισμός (ΕΕ) αριθ. 1307/2011 της Επιτροπής, της 14ης Δεκεμβρίου 2011 , σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               15.12.2011

               EL

               Επίσημη Εφημερίδα της Ευρωπαϊκής Ένωσης

               L 332/6

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1307/2011 ΤΗΣ ΕΠΙΤΡΟΠΉΣ
   της 14ης Δεκεμβρίου 2011
   σχετικά με τον καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:
   Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει στις 15 Δεκεμβρίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Δεκεμβρίου 2011.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Κατ’ αποκοπή τιμές κατά την εισαγωγή για τον προσδιορισμό της τιμής εισόδου ορισμένων οπωροκηπευτικών

                  (EUR/100 kg)

                  Κωδικός ΣΟ

                  Κωδικός των τρίτων χωρών (1)

                  Κατ’ αποκοπή τιμή κατά την εισαγωγή

                  0702 00 00

                  AL

                  58,0

                  MA

                  66,8

                  TN

                  79,2

                  TR

                  95,8

                  ZZ

                  75,0

                  0707 00 05

                  EG

                  170,1

                  TR

                  157,0

                  ZZ

                  163,6

                  0709 90 70

                  MA

                  41,9

                  TR

                  147,3

                  ZZ

                  94,6

                  0805 10 20

                  AR

                  27,1

                  BR

                  41,5

                  CL

                  30,5

                  MA

                  56,3

                  TR

                  61,0

                  ZA

                  56,4

                  ZZ

                  45,5

                  0805 20 10

                  MA

                  65,2

                  TR

                  79,7

                  ZZ

                  72,5

                  0805 20 30, 0805 20 50, 0805 20 70, 0805 20 90

                  IL

                  87,9

                  TR

                  83,9

                  ZZ

                  85,9

                  0805 50 10

                  TR

                  49,9

                  ZZ

                  49,9

                  0808 10 80

                  CA

                  109,9

                  CL

                  90,0

                  US

                  117,1

                  ZA

                  80,2

                  ZZ

                  99,3

                  0808 20 50

                  CN

                  70,9

                  ZZ

                  70,9

         (1)  Ονοματολογία των χωρών που ορίζεται από τον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 435/2013 της Επιτροπής, της 7ης Μαΐου 2013 , για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Βόρειος Μυλοπόταμος Ρεθύμνης Κρήτης (Vorios Mylopotamos Rethymnis Kritis) (ΠΟΠ)]

text:
               14.5.2013

               EL

               Επίσημη Εφημερίδα της Ευρωπαϊκής Ένωσης

               L 129/21

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 435/2013 ΤΗΣ ΕΠΙΤΡΟΠΉΣ
   της 7ης Μαΐου 2013
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Βόρειος Μυλοπόταμος Ρεθύμνης Κρήτης (Vorios Mylopotamos Rethymnis Kritis) (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1151/2012 άρχισε να ισχύει στις 3 Ιανουαρίου 2013. Κατήργησε και αντικατέστησε τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (2).

               (2)

               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006, η Επιτροπή εξέτασε την αίτηση της Ελλάδας για την έγκριση τροποποίησης των στοιχείων των προδιαγραφών της προστατευόμενης ονομασίας προέλευσης «Βόρειος Μυλοπόταμος Ρεθύμνης Κρήτης (Vorios Mylopotamos Rethymnis Kritis)», η οποία καταχωρίσθηκε δυνάμει του κανονισμού (ΕΚ) αριθ. 1107/96 της Επιτροπής (3).

               (3)

               Δεδομένου ότι η εν λόγω τροποποίηση δεν είναι ήσσονος σημασίας, η Επιτροπή δημοσίευσε την αίτηση τροποποίησης, κατ’ εφαρμογή του άρθρου 6 παράγραφος 2 του κανονισμού (ΕΚ) αριθ. 510/2006, στην Επίσημη Εφημερίδα της Ευρωπαϊκής Ένωσης
                   (4). Δεδομένου ότι δεν έχει κοινοποιηθεί στην Επιτροπή καμία δήλωση ένστασης, βάσει του άρθρου 7 του εν λόγω κανονισμού, η τροποποίηση πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Μαΐου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ L 93 της 31.3.2006, σ. 12.

      (3)  ΕΕ L 148 της 21.6.1996, σ. 1.

      (4)  ΕΕ C 183 της 23.6.2012, σ. 21.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα I της Συνθήκης:

         Κλάση 1.5.   Έλαια και λίπη (βούτυρο, μαργαρίνη, λάδι κ.λπ.)

      ΕΛΛΑΔΑ
      Βόρειος Μυλοπόταμος Ρεθύμνης Κρήτης (Vorios Mylopotamos Rethymnis Kritis) (ΠΟΠ)


title: Εκτελεστικός κανονισμός (ΕΕ) αριθ. 672/2012 του Συμβουλίου, της 16ης Ιουλίου 2012 , για την επέκταση του οριστικού δασμού αντιντάμπινγκ που επιβάλλεται με τον εκτελεστικό κανονισμό (ΕΕ) αριθ. 791/2011 στις εισαγωγές ορισμένων υφασμάτων ινών από γυαλί ανοιχτής βροχίδας καταγωγής Λαϊκής Δημοκρατίας της Κίνας, στις εισαγωγές ορισμένων υφασμάτων ινών από γυαλί ανοιχτής βροχίδας που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι

text:
               24.7.2012

               EL

               Επίσημη Εφημερίδα της Ευρωπαϊκής Ένωσης

               L 196/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 672/2012 ΤΟΥ ΣΥΜΒΟΥΛΊΟΥ
   της 16ης Ιουλίου 2012
   για την επέκταση του οριστικού δασμού αντιντάμπινγκ που επιβάλλεται με τον εκτελεστικό κανονισμό (ΕΕ) αριθ. 791/2011 στις εισαγωγές ορισμένων υφασμάτων ινών από γυαλί ανοιχτής βροχίδας καταγωγής Λαϊκής Δημοκρατίας της Κίνας, στις εισαγωγές ορισμένων υφασμάτων ινών από γυαλί ανοιχτής βροχίδας που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας (1) («βασικός κανονισμός»), και ιδίως το άρθρο 13,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   1.   ΔΙΑΔΙΚΑΣΙΑ

   1.1.   Ισχύοντα μέτρα

               (1)

               Με τον εκτελεστικό κανονισμό (ΕΕ) αριθ. 791/2011 (2) («ο αρχικός κανονισμός»), το Συμβούλιο επέβαλε οριστικό δασμό αντιντάμπινγκ ύψους 62,9 % στις εισαγωγές ορισμένων υφασμάτων ινών από γυαλί ανοιχτής βροχίδας καταγωγής Λαϊκής Δημοκρατίας της Κίνας («ΛΔΚ») για όλες τις εταιρείες εκτός απ’ αυτές που παρατίθενται στο άρθρο 1 παράγραφος 2 και στο παράρτημα Ι του εν λόγω κανονισμού. Τα εν λόγω μέτρα αναφέρονται εφεξής ως «τα ισχύοντα μέτρα», ενώ η έρευνα που οδήγησε στα μέτρα τα οποία επιβλήθηκαν βάσει του αρχικού κανονισμού αναφέρεται εφεξής ως «η αρχική έρευνα».

         1.2.   Αίτηση

               (2)

               Στις 27 Σεπτεμβρίου 2011 η Επιτροπή έλαβε αίτηση, σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, για να διερευνήσει ενδεχόμενη καταστρατήγηση των μέτρων αντιντάμπινγκ που έχουν επιβληθεί στις εισαγωγές ορισμένων υφασμάτων ινών από γυαλί ανοιχτής βροχίδας καταγωγής ΛΔΚ και να επιβάλει την καταγραφή των εισαγωγών ορισμένων υφασμάτων ινών από γυαλί ανοιχτής βροχίδας που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι.

               (3)

               Η αίτηση υπεβλήθη από τους ακόλουθους τέσσερις ενωσιακούς παραγωγούς ορισμένων υφασμάτων ινών από γυαλί ανοιχτής βροχίδας: Saint Gobain Adfors CZ s.r.o., Tolnatext Fonalfeldolgozó és Műszakiszövet-gyártó Bt., Valmieras stikla šķiedra AS και Vitrulan Technical Textiles GmbH.

               (4)

               Η αίτηση περιείχε επαρκή, εκ πρώτης όψεως στοιχεία, ότι, μετά την επιβολή των ισχυόντων μέτρων αντιντάμπινγκ, σημειώθηκε σημαντική μεταβολή στον τρόπο διεξαγωγής των εμπορικών συναλλαγών που αφορούν τις εξαγωγές από τη ΛΔΚ και τη Μαλαισία προς την Ένωση, μεταβολή για την οποία δεν υπάρχει ικανός αποχρών λόγος ή οικονομική δικαιολογία πλην της επιβολής των ισχυόντων μέτρων. Σύμφωνα με την αίτηση, αυτή η μεταβολή στον τρόπο διεξαγωγής των εμπορικών συναλλαγών απέρρεε από τη μεταφόρτωση ορισμένων υφασμάτων ινών από γυαλί ανοιχτής βροχίδας καταγωγής ΛΔΚ μέσω της Μαλαισίας.

               (5)

               Επιπλέον, τα αποδεικτικά στοιχεία έδειξαν ότι οι επανορθωτικές συνέπειες των ισχυόντων μέτρων υπονομεύονταν τόσο ως προς τις ποσότητες όσο και ως προς τις τιμές. Με βάση τα αποδεικτικά στοιχεία, αυτές οι αυξανόμενες εισαγωγές από τη Μαλαισία έγιναν σε τιμές χαμηλότερες της μη ζημιογόνου τιμής που καθορίστηκε στην αρχική έρευνα.

               (6)

               Τέλος, υπήρξαν αποδεικτικά στοιχεία που έδειχναν ότι οι τιμές ορισμένων υφασμάτων ινών από γυαλί ανοιχτής βροχίδας που αποστέλλονται από τη Μαλαισία αποτελούσαν αντικείμενο ντάμπινγκ σε σχέση με την κανονική αξία που καθορίστηκε για το ομοειδές προϊόν κατά την αρχική έρευνα.

         1.3.   'Εναρξη έρευνας

               (7)

               Η Επιτροπή, αφού κατέληξε στο συμπέρασμα, κατόπιν διαβουλεύσεων με τη συμβουλευτική επιτροπή, ότι υπάρχουν επαρκή, εκ πρώτης όψεως, αποδεικτικά στοιχεία για την έναρξη έρευνας, σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, κίνησε έρευνα με τον κανονισμό (ΕΕ) αριθ. 1135/2011 της Επιτροπής (3) (εφεξής «ο κανονισμός για την έναρξη της έρευνας»). Σύμφωνα με το άρθρο 13 παράγραφος 3 και με το άρθρο 14 παράγραφος 5 του βασικού κανονισμού, η Επιτροπή, βάσει του κανονισμού για την έναρξη της έρευνας, έδωσε επίσης οδηγίες στις τελωνειακές αρχές να καταγράφουν τις εισαγωγές ορισμένων υφασμάτων ινών από γυαλί ανοιχτής βροχίδας που αποστέλλονται από τη Μαλαισία.

         1.4.   Έρευνα

               (8)

               Η Επιτροπή κοινοποίησε επίσημα την έναρξη της έρευνας στις αρχές της ΛΔΚ και της Μαλαισίας, τους παραγωγούς-εξαγωγείς αυτών των χωρών, τους ενωσιακούς εισαγωγείς που ήταν γνωστό ότι ενδιαφέρονταν για το θέμα, καθώς και τον κλάδο παραγωγής της Ένωσης. Απεστάλησαν ερωτηματολόγια στους παραγωγούς-εξαγωγείς της ΛΔΚ και της Μαλαισίας που ήταν γνωστοί στην Επιτροπή ή που αναγγέλθηκαν εντός των προθεσμιών που προβλέπονται στην αιτιολογική σκέψη (14) του κανονισμού για την έναρξη της έρευνας. Ερωτηματολόγια απεστάλησαν επίσης και σε εισαγωγείς της Ένωσης. Τα ενδιαφερόμενα μέρη είχαν τη δυνατότητα να γνωστοποιήσουν γραπτώς τις απόψεις τους και να ζητήσουν να γίνουν δεκτά σε ακρόαση εντός της προθεσμίας που καθορίζεται στον κανονισμό για την έναρξη της έρευνας.

               (9)

               Τρεις παραγωγοί-εξαγωγείς από τη Μαλαισία και τρεις μη συνδεδεμένοι εισαγωγείς από την Ένωση αναγγέλθηκαν και απάντησαν στα ερωτηματολόγια.

               (10)

               Οι ακόλουθοι παραγωγοί-εξαγωγείς απάντησαν στα ερωτηματολόγια και, στη συνέχεια, πραγματοποιήθηκαν επιτόπιες επισκέψεις επαλήθευσης στις εγκαταστάσεις τους:

                  Παραγωγοί-εξαγωγείς από τη Μαλαισία:

                           —

                           GFTex Fiberglass Manufacturer Sdn Bhd, Selangor,

                           —

                           Gold Fiberglass Sdn. Bhd, Selangor, και

                           —

                           GRI Fiberglass Industries, Selangor.

         1.5.   Περίοδος έρευνας

               (11)

               Η περίοδος έρευνας κάλυψε το διάστημα από την 1η Ιανουαρίου 2008 έως τις 30 Σεπτεμβρίου 2011 («ΠΕ»). Συγκεντρώθηκαν στοιχεία για την ΠΕ προκειμένου να εξετασθεί, μεταξύ άλλων, η κατά τους ισχυρισμούς μεταβολή του τρόπου διεξαγωγής των εμπορικών συναλλαγών. Συγκεντρώθηκαν πιο αναλυτικά στοιχεία για την περίοδο αναφοράς από την 1η Οκτωβρίου 2010 έως τις 30 Σεπτεμβρίου 2011 («ΠΑ»), προκειμένου να εξετασθεί η πιθανή υπονόμευση των επανορθωτικών συνεπειών των ισχυόντων μέτρων και η ύπαρξη ντάμπινγκ.

         2.   ΑΠΟΤΕΛΕΣΜΑΤΑ ΤΗΣ ΕΡΕΥΝΑΣ

   2.1.   Γενικές παρατηρήσεις

               (12)

               Σύμφωνα με το άρθρο 13 παράγραφος 1 του βασικού κανονισμού, η έρευνα για την καταστρατήγηση πραγματοποιήθηκε αναλύοντας διαδοχικά αν μεταβλήθηκε ο τρόπος διεξαγωγής των εμπορικών συναλλαγών μεταξύ της ΛΔΚ, της Μαλαισίας και της Ένωσης, αν η μεταβολή αυτή απέρρεε από πρακτική, διαδικασία ή εργασία για την οποία δεν υπήρχε ικανός αποχρών λόγος ή άλλη οικονομική δικαιολογία πλην της επιβολής του δασμού, αν υπήρχαν αποδεικτικά στοιχεία για ζημία ή στοιχεία από τα οποία να προκύπτει ότι οι επανορθωτικές συνέπειες του δασμού υπονομεύονταν όσον αφορά τις τιμές και/ή τις ποσότητες του ομοειδούς προϊόντος· και αν υπήρχαν αποδεικτικά στοιχεία ότι ασκείται πρακτική ντάμπινγκ σε σχέση με τις κανονικές αξίες που είχαν καθοριστεί προηγουμένως για το ομοειδές προϊόν, εν ανάγκη σύμφωνα με τις διατάξεις του άρθρου 2 του βασικού κανονισμού.

         2.2.   Υπό εξέταση προϊόν και προϊόν που αποτέλεσε αντικείμενο της έρευνας

               (13)

               Το υπό εξέταση προϊόν, όπως ορίζεται στην αρχική έρευνα, είναι: υφάσματα ινών από γυαλί ανοιχτής βροχίδας, με μέγεθος κυψελίδας κατά μήκος και κατά πλάτος έως 1,8 mm και βάρος άνω των 35 g/m2, με εξαίρεση τους δίσκους από γυάλινες ίνες, καταγωγής ΛΔΚ, που εμπίπτουν σήμερα στους κωδικούς ΣΟ ex 7019 51 00 και ex 7019 59 00.

               (14)

               Το προϊόν που αποτέλεσε αντικείμενο της έρευνας είναι το ίδιο με εκείνο που αναφέρεται στην προηγούμενη αιτιολογική σκέψη, αλλά αποστέλλεται από τη Μαλαισία, είτε δηλώνεται ως καταγωγής Μαλαισίας είτε όχι.

               (15)

               Η έρευνα κατέδειξε ότι τα υφάσματα ινών από γυαλί ανοιχτής βροχίδας, όπως ορίζονται ανωτέρω, που εξάγονται από τη ΛΔΚ στην Ένωση και εκείνα που αποστέλλονται από τη Μαλαισία στην Ένωση παρουσιάζουν τα ίδια βασικά φυσικά και τεχνικά χαρακτηριστικά και έχουν τις ίδιες χρήσεις και, επομένως, πρέπει να θεωρούνται ομοειδή προϊόντα κατά την έννοια του άρθρου 1 παράγραφος 4 του βασικού κανονισμού.

         2.3.   Βαθμός συνεργασίας και καθορισμός του εμπορικού όγκου

               (16)

               Όπως αναφέρεται στην αιτιολογική σκέψη 10, τρεις παραγωγοί-εξαγωγείς από τη Μαλαισία απάντησαν στα ερωτηματολόγια.

               (17)

               Στη συνέχεια, πραγματοποιήθηκαν επιτόπιες επισκέψεις επαλήθευσης στις εγκαταστάσεις των εν λόγω τριών παραγωγών-εξαγωγέων.

               (18)

               Όπως προκύπτει από την COMEXT (4), οι τρεις μαλαισιανοί παραγωγοί-εξαγωγείς κάλυψαν κατά την ΠΑ το 75 % των συνολικών εξαγωγών του προϊόντος που αποτέλεσε αντικείμενο της έρευνας από τη Μαλαισία προς την Ένωση. Ο συνολικός όγκος εξαγωγών προκύπτει από την COMEXT.

               (19)

               Ένας από τους μαλαισιανούς παραγωγούς-εξαγωγείς, μετά την πρώτη ημέρα της επίσκεψης στις εγκαταστάσεις του, έπαυσε να συνεργάζεται και, ως εκ τούτου, εφαρμόστηκε το άρθρο 18 του βασικού κανονισμού.

               (20)

               Για τις δύο άλλες εταιρείες, διαπιστώθηκε ότι η εφαρμογή του άρθρου 18 παράγραφος 1 του βασικού κανονισμού ήταν δικαιολογημένη για τους λόγους που εξηγούνται στις αιτιολογικές σκέψεις 34 και 52 έως 59.

               (21)

               Οι παραγωγοί-εξαγωγείς από τη ΛΔΚ δεν συνεργάστηκαν στην έρευνα. Ως εκ τούτου, σύμφωνα με το άρθρο 18 παράγραφος 1 του βασικού κανονισμού, τα συμπεράσματα σχετικά με τις εισαγωγές ορισμένων υφασμάτων ινών από γυαλί ανοιχτής βροχίδας στην Ένωση και τις εξαγωγές του υπό εξέταση προϊόντος από τη ΛΔΚ προς τη Μαλαισία έπρεπε να καθοριστούν εν μέρει με βάση τα διαθέσιμα αποδεικτικά στοιχεία. Για να καθορισθεί ο συνολικός όγκος των εισαγωγών από τη ΛΔΚ στην Ένωση χρησιμοποιήθηκαν στοιχεία της COMEXT. Για τον καθορισμό των συνολικών εξαγωγών από τη ΛΔΚ προς τη Μαλαισία, χρησιμοποιήθηκαν εθνικά στατιστικά στοιχεία της ΛΔΚ και της Μαλαισίας. Τα στοιχεία διασταυρώθηκαν επίσης με λεπτομερή στοιχεία που έδωσαν οι τελωνειακές αρχές της Μαλαισίας για τις εισαγωγές και τις εξαγωγές.

               (22)

               Ο όγκος των εισαγωγών που είχε καταγραφεί στα στατιστικά στοιχεία της Μαλαισίας και της Κίνας κάλυπτε μια ομάδα προϊόντων ευρύτερη από το υπό εξέταση προϊόν ή από το προϊόν που αποτέλεσε αντικείμενο της έρευνας. Ωστόσο, με βάση τα στοιχεία της COMEXT και τα στοιχεία που έδωσαν οι τρεις μαλαισιανοί παραγωγοί-εξαγωγείς, διαπιστώθηκε ότι σημαντικό μέρος αυτού του όγκου εισαγωγών κάλυπτε το υπό εξέταση προϊόν. Ως εκ τούτου, αυτά τα στοιχεία ήταν δυνατόν να χρησιμοποιηθούν για να τεκμηριωθεί η μεταβολή του τρόπου διεξαγωγής των εμπορικών συναλλαγών.

         2.4.   Μεταβολή του τρόπου διεξαγωγής των εμπορικών συναλλαγών

               (23)

               Οι εισαγωγές του υπό εξέταση προϊόντος από τη ΛΔΚ στην Ένωση μειώθηκαν εντυπωσιακά μετά την επιβολή των προσωρινών μέτρων, τον Φεβρουάριο του 2011 (5), και των οριστικών μέτρων που επιβλήθηκαν τον Αύγουστο του 2011 (σύμφωνα με τον αρχικό κανονισμό).

               (24)

               Αντίθετα, οι συνολικές εξαγωγές του προϊόντος που αποτέλεσε αντικείμενο της έρευνας από τη Μαλαισία στην Ένωση αυξήθηκαν σημαντικά το 2011. Όπως προκύπτει από την COMEXT, οι εξαγωγές από τη Μαλαισία στην Ένωση αυξήθηκαν απότομα το περασμένο έτος, ενώ βρίσκονταν σε ασήμαντα επίπεδα τα προηγούμενα έτη. Η τάση επιβεβαιώνεται επίσης από τις αντίστοιχες μαλαισιανές στατιστικές σχετικά με τις εξαγωγές υφασμάτων ινών από γυαλί ανοιχτής βροχίδας στην Ένωση από τη Μαλαισία.

               (25)

               Ο πίνακας 1 παρουσιάζει τις ποσότητες των εισαγωγών ορισμένων υφασμάτων ινών από γυαλί ανοιχτής βροχίδας από τη ΛΔΚ και τη Μαλαισία στην Ένωση από την 1η Ιανουαρίου 2008 έως τις 30 Σεπτεμβρίου 2011.

                           Όγκος εισαγωγής σε εκατ. m2

                           2008

                           2009

                           2010

                           1.10.2010 – 30.9.2011

                           ΛΔΚ

                           307,82

                           294,98

                           383,76

                           282,03

                           Μαλαισία

                           0,02

                           0,04

                           0,02

                           76,10

                              Πηγή: Στατιστικές COMEXT

               (26)

               Τα ανωτέρω στοιχεία δείχνουν σαφώς ότι, κατά την περίοδο από το 2008 ως το 2010, οι εισαγωγές από τη Μαλαισία στην Ένωση ήταν σε αμελητέα επίπεδα. Όμως το 2011, μετά την επιβολή των μέτρων, οι εισαγωγές αυξήθηκαν ξαφνικά σε εντυπωσιακά επίπεδα και αντικατέστησαν ως ένα ορισμένο βαθμό τις εξαγωγές από τη ΛΔΚ στην αγορά της Ένωσης από την άποψη του όγκου. Επιπλέον, μετά την επιβολή των ισχυόντων μέτρων, η μείωση των εξαγωγών από τη ΛΔΚ στην Ένωση ήταν σημαντική (26 %).

               (27)

               Κατά την ίδια περίοδο, παρατηρείται επίσης θεαματική αύξηση των εξαγωγών υφασμάτων ινών από γυαλί ανοιχτής βροχίδας από τη ΛΔΚ προς τη Μαλαισία: Από ένα σχετικά μικρό ύψος το 2008 (4,65 εκατ. m2), οι εξαγωγές αυξήθηκαν σε 32,78 εκατ. m2 κατά την ΠΑ. Η τάση επιβεβαιώνεται επίσης από τις αντίστοιχες μαλαισιανές στατιστικές σχετικά με τις εισαγωγές υφασμάτων ινών από γυαλί ανοιχτής βροχίδας στη Μαλαισία από τη ΛΔΚ.

                  Πίνακας 2

                  Εξαγωγές υφασμάτων ινών από γυαλί ανοιχτής βροχίδας από τη ΛΔΚ προς τη Μαλαισία από την 1η Ιανουαρίου 2008 έως τις 30 Σεπτεμβρίου 2011

                           2008

                           2009

                           2010

                           1.10.2010 – 30.9.2011

                           Ποσότητα
                           (εκατ. m2)

                           4,65

                           5,78

                           5,94

                           32,78

                              Ετήσια μεταβολή (%)

                              24 %

                              2,8 %

                              452 %

                              Δείκτης (2008 = 100)

                              100

                              124

                              128

                              705

                              Πηγή: Στατιστικές της ΛΔΚ

               (28)

               Για να καθορισθεί η τάση της εμπορικής ροής ορισμένων υφασμάτων ινών από γυαλί ανοιχτής βροχίδας από τη ΛΔΚ προς τη Μαλαισία εξετάστηκαν στατιστικά στοιχεία τόσο από τη Μαλαισία και από τη ΛΔΚ. Τα ανωτέρω στοιχεία είναι διαθέσιμα μόνο όσον αφορά ένα υψηλότερο επίπεδο προϊόντων απ’ ό,τι το υπό εξέταση προϊόν. Ωστόσο, με βάση τα στοιχεία της COMEXT και τα στοιχεία που έδωσαν οι τρεις μαλαισιανοί εξαγωγείς που συνεργάστηκαν αρχικά, διαπιστώθηκε ότι σημαντικό μέρος κάλυπτε το υπό εξέταση προϊόν. Ως εκ τούτου, αυτά τα στοιχεία ήταν δυνατόν να ληφθούν υπόψη.

               (29)

               Οι πίνακες 1 και 2 ανωτέρω καταδεικνύουν σαφώς ότι την απότομη πτώση των εξαγωγών υφασμάτων ινών από γυαλί ανοιχτής βροχίδας της ΛΔΚ στην Ένωση ακολούθησε σημαντική αύξηση των κινεζικών εξαγωγών υφασμάτων ινών από γυαλί ανοιχτής βροχίδας στη Μαλαισία με επακόλουθη θεαματική αύξηση των μαλαισιανών εξαγωγών υφασμάτων ινών από γυαλί ανοιχτής βροχίδας στην Ένωση κατά την ΠΕ. Η έρευνα αποκάλυψε επίσης ότι ορισμένες επιπλέον ποσότητες υφασμάτων ινών από γυαλί ανοιχτής βροχίδας από τη ΛΔΚ στη Μαλαισία δηλώνονταν εσφαλμένα κατά την εισαγωγή τους στη Μαλαισία σε κωδικούς διαφορετικούς από τους κωδικούς που κάλυπτε η έρευνα. Σύμφωνα με τις τελωνειακές διασαφήσεις εισαγωγών, αυτές οι επιπλέον ποσότητες δηλώνονταν στους κωδικούς 7019 11 000 και 7019 40 000.

               (30)

               Οι τρεις εταιρείες που συνεργάστηκαν αρχικά στην έρευνα ιδρύθηκαν μεταξύ Νοεμβρίου 2010 και Μαρτίου 2011 και άρχισαν την παραγωγή και τις εξαγωγές στην Ένωση μόνο μετά την επιβολή των προσωρινών μέτρων, τον Φεβρουάριο του 2011. Πριν από τον Φεβρουάριο του 2011, δεν υπήρχε παραγωγή υφασμάτων ινών από γυαλί ανοιχτής βροχίδας στη Μαλαισία.

         2.5.   Συμπέρασμα σχετικά με τη μεταβολή του τρόπου διεξαγωγής των εμπορικών συναλλαγών

               (31)

               Η συνολική μείωση των κινεζικών εξαγωγών προς την Ένωση και η παράλληλη αύξηση των εξαγωγών από τη Μαλαισία προς την Ένωση και των εξαγωγών από τη ΛΔΚ προς τη Μαλαισία μετά την επιβολή των αρχικών μέτρων, τον Φεβρουάριο του 2011, και των οριστικών μέτρων, τον Αύγουστο του 2011, συνιστούσε μεταβολή του τρόπου διεξαγωγής των εμπορικών συναλλαγών μεταξύ των προαναφερόμενων χωρών, αφενός, και της Ένωσης, αφετέρου.

         2.6.   Φύση της πρακτικής καταστρατήγησης

               (32)

               Το άρθρο 13 παράγραφος 1 του βασικού κανονισμού ορίζει ότι η μεταβολή του τρόπου διεξαγωγής των εμπορικών συναλλαγών απορρέει από μια πρακτική, διαδικασία ή εργασία για την οποία δεν υφίσταται ικανός αποχρών λόγος ή άλλη οικονομική δικαιολογία πλην της επιβολής του δασμού. Η εν λόγω πρακτική, διαδικασία ή εργασία περιλαμβάνει, μεταξύ άλλων, την αποστολή του προϊόντος που υπόκειται στα μέτρα μέσω τρίτων χωρών και τη συναρμολόγηση μερών στο πλαίσιο εργασιών συναρμολόγησης στην Ένωση ή σε τρίτη χώρα. Για τον σκοπό αυτόν, η ύπαρξη εργασιών συναρμολόγησης καθορίζεται σύμφωνα με το άρθρο 13 παράγραφος 2 του βασικού κανονισμού.

               (33)

               Οι δηλωμένες εξαγωγές των μαλαισιανών εταιρειών που συνεργάστηκαν αρχικά στην έρευνα ανήλθαν σε περίπου 75 % των συνολικών μαλαισιανών εξαγωγών στην Ένωση. Οι υπόλοιπες εξαγωγές μπορούν να αποδοθούν σε μαλαισιανούς παραγωγούς που δεν συνεργάστηκαν στην έρευνα ή σε πρακτικές μεταφόρτωσης. Ένας από τους συνεργασθέντες εισαγωγείς στην Ένωση είχε προμηθευτεί τα υφάσματα ινών από γυαλί ανοιχτής βροχίδας από έναν μαλαισιανό εξαγωγέα που δεν είχε συνεργαστεί στην έρευνα.

               (34)

               Όπως αναφέρεται λεπτομερώς στις αιτιολογικές σκέψεις 52 έως 59, οι τρεις αρχικά συνεργασθείσες εταιρείες ενημερώθηκαν επιτόπου ότι ενδέχεται να υπόκεινταν στην εφαρμογή του άρθρου 18 του βασικού κανονισμού, δεδομένου ότι διαπιστώθηκε ότι είχαν παράσχει παραπλανητικές πληροφορίες. Ειδικότερα, τα στοιχεία έδειχναν ότι δύο από τους αρχικά συνεργασθέντες παραγωγούς-εξαγωγείς δεν αποκάλυψαν τη σχέση που υπήρχε μεταξύ τους. Επίσης, οι εταιρείες παραποίησαν και αλλοίωσαν έγγραφα, όπως αντίγραφα κίνησης τραπεζικών λογαριασμών, ενώ υπάρχουν αμφιβολίες ως προς τη γνησιότητα μερικών τιμολογίων αγορών τους και αποδείξεων τραπεζικών πληρωμών. Επιπλέον, δύο απ’ αυτούς δεν απέδειξαν την καταγωγή των πρώτων υλών που χρησιμοποιήθηκαν για την παραγωγή των υφασμάτων ινών από γυαλί ανοιχτής βροχίδας που εξήχθησαν στην Ένωση. Τέλος, με βάση τις πληροφορίες που έδωσαν οι μαλαισιανές αρχές, τα εμπορεύματα θα μπορούσαν να πληρούν τις προϋποθέσεις για να λάβουν το πιστοποιητικό καταγωγής τη στιγμή της εξαγωγής τους, αν γινόταν αλλαγή στους κωδικούς ταξινόμησης μεταξύ των εισαγόμενων πρώτων υλών που χρησιμοποιήθηκαν στη διαδικασία παραγωγής και των εξαγόμενων τελικών αγαθών. Τα στοιχεία που προέκυψαν κατά τη διάρκεια των επιτόπιων ελέγχων έδειχναν ότι μερικές ποσότητες υφασμάτων ινών από γυαλί ανοιχτής βροχίδας από τη ΛΔΚ δηλώθηκαν εσφαλμένα σε κωδικούς που δεν καλύπτονταν από την έρευνα τη στιγμή της εισαγωγής τους στη Μαλαισία, ενώ τη στιγμή της εξαγωγής τους στην Ένωση ταξινομήθηκαν στους δύο κωδικούς ΣΟ που καλύπτονταν από την έρευνα. Αυτό εξηγεί τις πρόσθετες ποσότητες υφασμάτων ινών από γυαλί ανοιχτής βροχίδας που εξήχθησαν από τη Μαλαισία στην Ένωση, όπως επιβεβαιώνεται από τα συμπεράσματα που περιγράφονται στην αιτιολογική σκέψη 29 σχετικά με τη μεταβολή του τρόπου διεξαγωγής των εμπορικών συναλλαγών.

               (35)

               Κατά συνέπεια, επιβεβαιώνεται η μεταφόρτωση προϊόντων καταγωγής ΛΔΚ μέσω της Μαλαισίας.

               (36)

               Δεδομένου ότι το άρθρο 18 του βασικού κανονισμού εφαρμόστηκε και στις τρεις αρχικά συνεργασθείσες εταιρείες, δεν κατέστη δυνατόν να διαπιστωθεί αν εμπλέκονται σε διαδικασίες συναρμολόγησης.

         2.7.   Μη ικανός αποχρών λόγος ή οικονομική δικαιολογία πλην της επιβολής του δασμού αντιντάμπινγκ

               (37)

               Η έρευνα δεν κατέδειξε κανέναν άλλο ικανό αποχρώντα λόγο ή οικονομική δικαιολογία για τη μεταφόρτωση πλην της αποφυγής των ισχυόντων μέτρων όσον αφορά ορισμένα υφάσματα ινών από γυαλί ανοιχτής βροχίδας, καταγωγής ΛΔΚ. Δεν βρέθηκαν στοιχεία, πλην του δασμού, που θα μπορούσαν να θεωρηθούν αντιστάθμιση του κόστους μεταφόρτωσης, ιδίως όσον αφορά τη μεταφορά και επαναφόρτωση, του υπό εξέταση προϊόντος από τη ΛΔΚ, μέσω της Μαλαισίας.

         2.8.   Υπονόμευση των επανορθωτικών συνεπειών του δασμού αντιντάμπινγκ

               (38)

               Για να αξιολογηθεί αν τα εισαγόμενα προϊόντα είχαν υπονομεύσει, από την άποψη των ποσοτήτων και των τιμών, τις επανορθωτικές συνέπειες των μέτρων που επιβλήθηκαν στις εισαγωγές ορισμένων υφασμάτων ινών από γυαλί ανοιχτής βροχίδας, καταγωγής ΛΔΚ, χρησιμοποιήθηκαν τα στοιχεία COMEXT ως τα καλύτερα διαθέσιμα στοιχεία σχετικά με τις ποσότητες και τις τιμές των εξαγωγών από τους τρεις αρχικά συνεργασθέντες παραγωγούς-εξαγωγείς, στους οποίους εφαρμόστηκε το άρθρο 18 του βασικού κανονισμού, και από τις μη συνεργασθείσες εταιρείες. Οι τιμές που καθορίστηκαν με τον τρόπο αυτόν συγκρίθηκαν με το επίπεδο εξάλειψης της ζημίας που είχε οριστεί για τους παραγωγούς της Ένωσης στην αιτιολογική σκέψη 74 του αρχικού κανονισμού.

               (39)

               Η αύξηση των εισαγωγών από τη Μαλαισία στην Ένωση από 20 000 m2 το 2010 σε 76 εκατ. m2 την περίοδο Απριλίου-Σεπτεμβρίου 2011 θεωρήθηκε σημαντική από πλευράς ποσοτήτων.

               (40)

               Η σύγκριση μεταξύ του επιπέδου εξάλειψης της ζημίας που ορίστηκε στον αρχικό κανονισμό και της σταθμισμένης μέσης τιμής εξαγωγής (που προσαρμόστηκε ώστε να ληφθούν υπόψη τα έξοδα μετά την εισαγωγή και τα θέματα ποιότητας που προσδιορίστηκαν κατά την αρχική έρευνα) έδειξε σημαντική απόκλιση των τιμών. Επομένως, εξήχθη το συμπέρασμα ότι οι επανορθωτικές συνέπειες των ισχυόντων μέτρων υπονομεύονται όσον αφορά τόσο τις ποσότητες όσο και τις τιμές.

         2.9.   Αποδεικτικά στοιχεία για την άσκηση πρακτικής ντάμπινγκ

               (41)

               Τέλος, σύμφωνα με το άρθρο 13 παράγραφοι 1 και 2 του βασικού κανονισμού, εξετάστηκε κατά πόσον υπήρχαν αποδεικτικά στοιχεία ως προς την ύπαρξη ντάμπινγκ σε σχέση με την κανονική αξία που είχε προσδιοριστεί στο παρελθόν για τα ομοειδή προϊόντα.

               (42)

               Στον αρχικό κανονισμό, η κανονική αξία προσδιορίστηκε βάσει των τιμών που ισχύουν στον Καναδά, ο οποίος στη συγκεκριμένη περίπτωση θεωρήθηκε κατάλληλη ανάλογη χώρα με οικονομία της αγοράς για τη ΛΔΚ. Σύμφωνα με το άρθρο 13 παράγραφος 1 του βασικού κανονισμού, θεωρήθηκε σκόπιμο να χρησιμοποιηθεί η κανονική αξία που είχε προσδιοριστεί προηγουμένως στην αρχική έρευνα.

               (43)

               Οι τιμές εξαγωγής από τη Μαλαισία βασίστηκαν στα διαθέσιμα στοιχεία, δηλαδή στη μέση τιμή εξαγωγής ορισμένων υφασμάτων ινών από γυαλί ανοιχτής βροχίδας κατά τη διάρκεια της ΠΑ, όπως αυτή προκύπτει από την COMEXT. Αυτό οφειλόταν στην εφαρμογή του άρθρου 18 του βασικού κανονισμού και στους τρεις αρχικά συνεργασθέντες εξαγωγείς και στο ότι, κατά συνέπεια, δεν ήταν δυνατόν να χρησιμοποιηθούν τα δικά τους στοιχεία για τον καθορισμό των τιμών εξαγωγής.

               (44)

               Για να πραγματοποιηθεί δίκαιη σύγκριση μεταξύ της κανονικής αξίας και της τιμής εξαγωγής, έγιναν οι δέουσες προσαρμογές ώστε να ληφθούν υπόψη οι διαφορές που επηρεάζουν τις τιμές και τη συγκρισιμότητα των τιμών, σύμφωνα με το άρθρο 2 παράγραφος 10 του βασικού κανονισμού. Στο πλαίσιο αυτό, έγιναν προσαρμογές για τις διαφορές στα έξοδα μεταφοράς και ασφάλισης, στα παρεπόμενα έξοδα, στις δαπάνες συσκευασίας και στα τραπεζικά τέλη. Δεδομένου ότι και στους τρεις αρχικά συνεργασθέντες παραγωγούς εφαρμόστηκε το άρθρο 18 του βασικού κανονισμού, οι προσαρμογές έπρεπε να γίνουν με βάση τα καλύτερα διαθέσιμα στοιχεία. Κατά συνέπεια, οι προσαρμογές που έγιναν για τη συνεκτίμηση των εν λόγω στοιχείων βασίστηκαν σε ένα ποσοστό που υπολογίστηκε ως η διαφορά μεταξύ της συνολικής αξίας CIF και της συνολικής εκ του εργοστασίου αξίας όλων των συναλλαγών που δηλώθηκαν από τους τρεις μαλαισιανούς παραγωγούς κατά την ΠΑ.

               (45)

               Σύμφωνα με το άρθρο 2 παράγραφοι 11 και 12 του βασικού κανονισμού, το ντάμπινγκ υπολογίστηκε με βάση τη σύγκριση της σταθμισμένης μέσης κανονικής αξίας, που ορίστηκε στον αρχικό κανονισμό, με τη σταθμισμένη μέση τιμή εξαγωγής, που διαπιστώθηκε κατά την ΠΑ της παρούσας έρευνας, εκφραζόμενη ως ποσοστό της τιμής CIF στα σύνορα της Ένωσης πριν από την καταβολή του δασμού.

               (46)

               Η σύγκριση μεταξύ της μέσης σταθμισμένης κανονικής αξίας και της καθορισθείσας μέσης σταθμισμένης τιμής εξαγωγής κατέδειξε την ύπαρξη πρακτικών ντάμπινγκ.

         3.   ΜΕΤΡΑ

               (47)

               Με βάση τα ανωτέρω, συνήχθη το συμπέρασμα ότιο οριστικός δασμός αντιντάμπινγκ που επιβλήθηκε στις εισαγωγές ορισμένων υφασμάτων ινών από γυαλί ανοιχτής βροχίδας, καταγωγής ΛΔΚ, καταστρατηγήθηκε με μεταφόρτωση από τη Μαλαισία, κατά την έννοια του άρθρου 13 παράγραφος 1 του βασικού κανονισμού.

               (48)

               Σύμφωνα με το άρθρο 13 παράγραφος 1 πρώτη περίοδος του βασικού κανονισμού, τα ισχύοντα μέτρα για τις εισαγωγές του υπό εξέταση προϊόντος, καταγωγής ΛΔΚ, θα πρέπει να επεκταθούν στις εισαγωγές του ίδιου προϊόντος που αποστέλλεται από τη Μαλαισία, είτε δηλώνεται ως καταγωγής Μαλαισίας είτε όχι.

               (49)

               Υπό το πρίσμα της μη συνεργασίας στην παρούσα έρευνα, τα μέτρα που επεκτείνονται θα πρέπει να είναι τα μέτρα που καθορίζονται στο άρθρο 1 παράγραφος 2 του εκτελεστικού κανονισμού (ΕΕ) αριθ. 791/2011 για «όλες τις άλλες εταιρείες», δηλαδή οριστικός δασμός αντιντάμπινγκ ύψους 62,9 %, που εφαρμόζεται στην καθαρή τιμή «ελεύθερο στα σύνορα της Ένωσης», πριν από την καταβολή δασμού.

               (50)

               Σύμφωνα με το άρθρο 13 παράγραφος 3 και το άρθρο 14 παράγραφος 5 του βασικού κανονισμού, τα οποία προβλέπουν ότι κάθε επέκταση μέτρων θα πρέπει να εφαρμόζεται στις εισαγωγές που καταγράφονται κατά την είσοδό τους στην Ένωση σύμφωνα με τον κανονισμό για την έναρξη της έρευνας, θα πρέπει να εισπράττονται δασμοί για τις καταγεγραμμένες εισαγωγές ορισμένων υφασμάτων ινών από γυαλί ανοιχτής βροχίδας που αποστέλλονται από τη Μαλαισία.

         4.   ΑΙΤΗΣΕΙΣ ΑΠΑΛΛΑΓΗΣ

               (51)

               Οι τρεις μαλαισιανές εταιρείες που απάντησαν στο ερωτηματολόγιο ζήτησαν απαλλαγή από την ενδεχόμενη επέκταση των μέτρων σύμφωνα με το άρθρο 13 παράγραφος 4 του βασικού κανονισμού.

               (52)

               Όπως αναφέρεται στην αιτιολογική σκέψη 19, μία από τις επιχειρήσεις διέκοψε τη συνεργασία μετά την πρώτη ημέρα της επιτόπιας επίσκεψης ελέγχου. Όμως, ακόμη και κατά την πρώτη ημέρα η συνεργασία ήταν ανεπαρκής. Ειδικότερα, η εταιρεία δεν προσκόμισε τα περισσότερα από τα δικαιολογητικά έγγραφα που της ζητήθηκαν, όπως τα φύλλα παραγωγής, τα αποθέματα και τους ενεργειακούς λογαριασμούς της. Από την άλλη πλευρά, οι πρώτες ύλες που υπήρχαν στις εγκαταστάσεις της εταιρείας ήταν σε πολύ χαμηλά επίπεδα και δεν δικαιολογούσαν τα δηλωθέντα επίπεδα παραγωγής, ενώ στην αποθήκη δεν υπήρχαν αποθηκευμένα τελικά προϊόντα. Επιπλέον, τα τιμολόγια αγορών που παρουσιάστηκαν είχαν το ίδιο σχήμα με ένα μπλοκ τιμολογίων με προεκτυπωμένους αριθμούς που βρέθηκε στις εγκαταστάσεις της εταιρείας. Αυτή η ομοιότητα έδειχνε ότι τα τιμολόγια αγορών της εταιρείας μπορεί να μην ήταν γνήσια. Επιπλέον, τα στοιχεία έδειχναν ότι η εταιρεία δεν αποκάλυψε τη σχέση της με έναν άλλο μαλαισιανό εξαγωγέα που συνεργαζόταν επίσης στην έρευνα. Πιο συγκεκριμένα, στις εγκαταστάσεις της πρώτης εταιρείας βρέθηκαν έγγραφα σχετικά με τον άλλο μαλαισιανό αρχικά συνεργασθέντα παραγωγό, αλλά η σχέση αυτή δεν αποκαλύφθηκε από τις εν λόγω εταιρείες.

               (53)

               Σύμφωνα με το άρθρο 18 παράγραφος 4 του βασικού κανονισμού, η εταιρεία ενημερώθηκε για την πρόθεση απόρριψης των πληροφοριών που είχε υποβάλει και της χορηγήθηκε προθεσμία για να διατυπώσει τις παρατηρήσεις της. Η εταιρεία δεν υπέβαλε καμία παρατήρηση και, κατά συνέπεια, σύμφωνα με το άρθρο 18 παράγραφος 1 του βασικού κανονισμού, τα συμπεράσματα όσον αφορά αυτήν την εταιρεία βασίστηκαν στα διαθέσιμα πραγματικά περιστατικά.

               (54)

               Η συνεργασία της δεύτερης εταιρείας κατά τη διάρκεια της επιτόπιας επίσκεψης ελέγχου ήταν ανεπαρκής. Η εταιρεία αρνήθηκε σε διάφορες περιπτώσεις την πρόσβαση σε κρίσιμα στοιχεία όπως οι εκθέσεις αρχείων παραγωγής και αποθεμάτων. Οι πρώτες ύλες που υπήρχαν στις εγκαταστάσεις της εταιρείας ήταν σε πολύ χαμηλά επίπεδα σε σύγκριση με τα δηλωθέντα επίπεδα παραγωγής και το απόθεμα τελικών προϊόντων που ήταν αποθηκευμένα στην αποθήκη. Η εταιρεία δεν έδωσε επίσης στοιχεία σχετικά με την καταγωγή των πρώτων υλών που χρησιμοποιήθηκαν για την παραγωγή των υφασμάτων ινών από γυαλί ανοιχτής βροχίδας που εξήχθησαν στην Ένωση.

               (55)

               Σύμφωνα με το άρθρο 18 παράγραφος 4 του βασικού κανονισμού, η εταιρεία ενημερώθηκε για την πρόθεση απόρριψης των πληροφοριών που είχε υποβάλει και της χορηγήθηκε προθεσμία για να διατυπώσει τις παρατηρήσεις της. Στις παρατηρήσεις της η εταιρεία υποστήριξε ότι οι προγραμματισμένες τρεις ημέρες για τον επιτόπιο έλεγχο ήταν πολύ λίγες και ανεπαρκείς για να μπορέσει η εταιρεία να παράσχει όλα τα στοιχεία και τα έγγραφα που ζητήθηκαν από την ομάδα της έρευνας. Η εταιρεία αναγνώρισε επίσης ότι αρκετές φορές αρνήθηκε την πρόσβαση της ομάδας της έρευνας σε κάποια στοιχεία, ενώ επιβεβαίωσε ότι τα πρόσωπα που εκπροσωπούσαν την εταιρεία κατά τη διάρκεια του επιτόπιου ελέγχου έπρεπε, τις περισσότερες φορές, να πάρουν άδεια από τους διευθυντές τους για να επιτρέψουν στην ομάδα της έρευνας την πρόσβαση στα στοιχεία. Επιπλέον, η εταιρεία αναγνώρισε ότι οι εκπρόσωποι της εταιρείας δεν είχαν καμία σχέση με το λογιστήριό της και επιβεβαίωσε ότι τα διευθυντικά της στελέχη δεν συμμετείχαν στην έρευνα, διότι, όπως υποστήριξαν, ήταν απασχολημένα.

               (56)

               Οι εξηγήσεις της εταιρείας επιβεβαιώνουν το συμπέρασμα ότι η εταιρεία εμπόδισε σοβαρά την έρευνα. Η εταιρεία ενημερώθηκε πολύ πριν για τις ημερομηνίες του επιτόπιου ελέγχου και συμφώνησε μ’ αυτές. Παρά το γεγονός ότι οι εξαγωγές στην Ένωση είναι η κύρια δραστηριότητα της εταιρείας, τα διευθυντικά της στελέχη δεν ήταν παρόντα. Κατά τη διάρκεια του επιτόπιου ελέγχου υπήρξαν σκόπιμες και αδικαιολόγητες καθυστερήσεις στην παροχή των ζητηθέντων στοιχείων και εγγράφων, ενώ η άρνηση πρόσβασης στα στοιχεία δημιούργησε περαιτέρω καθυστερήσεις και εμπόδια στην ολοκλήρωση του ελέγχου μέσα στο καθορισμένο χρονικό πλαίσιο. Επομένως, σύμφωνα με το άρθρο 18 παράγραφος 1 του βασικού κανονισμού, τα συμπεράσματα σχετικά με την εταιρεία αυτή βασίστηκαν στα διαθέσιμα πραγματικά περιστατικά.

               (57)

               Η συνεργασία της τρίτης εταιρείας, κατά τη διάρκεια του επιτόπιου ελέγχου, ήταν ανεπαρκής, ενώ η εταιρεία έδωσε και παραπλανητικές πληροφορίες. Διαπιστώθηκε ότι η εταιρεία είχε παραποιήσει τα αντίγραφα κίνησης των τραπεζικών της λογαριασμών, ενώ δεν μπόρεσε να αποδείξει ότι οι αποδείξεις των τραπεζικών πληρωμών της ήταν γνήσιες. Τα λογιστικά της αρχεία θεωρήθηκαν αναξιόπιστα, διότι παρουσίαζαν πολλές σοβαρές αποκλίσεις μεταξύ των ισολογισμών ανοίγματος και κλεισίματος που μεταφέρονταν στην επόμενη χρήση. Τα αποθέματα πρώτων υλών ήταν σε χαμηλά επίπεδα σε σύγκριση με τα δηλωθέντα επίπεδα παραγωγής και το απόθεμα τελικών προϊόντων που ήταν αποθηκευμένα στην αποθήκη. Η εταιρεία δεν έδωσε επίσης στοιχεία σχετικά με την καταγωγή των πρώτων υλών που χρησιμοποιήθηκαν για την παραγωγή των υφασμάτων ινών από γυαλί ανοιχτής βροχίδας που εξήχθησαν στην Ένωση. Επίσης, τα στοιχεία έδειχναν ότι η εταιρεία δεν είχε αποκαλύψει τη σχέση της με τον πρώτο μαλαισιανό εξαγωγέα, καθώς ορισμένα έγγραφα που ανήκαν στην τρίτη εταιρεία βρέθηκαν στις εγκαταστάσεις της πρώτης εταιρείας.

               (58)

               Σύμφωνα με το άρθρο 18 παράγραφος 4 του βασικού κανονισμού, η εταιρεία ενημερώθηκε επίσης για την πρόθεση απόρριψης των πληροφοριών που είχε υποβάλει και της χορηγήθηκε προθεσμία για να παράσχει πρόσθετες εξηγήσεις. Στις παρατηρήσεις της η εταιρεία υποστήριξε ότι δεν έχει καμία εμπειρία με επιτόπιους ελέγχους αυτού του είδους, πράγμα που εξηγεί, κατά την άποψή της, τις ανεπάρκειες που διαπιστώθηκαν. Υποστήριξε επίσης ότι ήταν επιφυλακτική όσον αφορά τα έγγραφα που ζητήθηκαν και παρασχέθηκαν στην ομάδα της έρευνας, και ιδίως με τα αντίγραφα κίνησης των τραπεζικών της λογαριασμών και τις αποδείξεις πληρωμών, διότι δεν είχε ενημερωθεί επίσημα από τις μαλαισιανές αρχές για την ταυτότητα της ομάδας της έρευνας. Ωστόσο, η εταιρεία αναγνώρισε ότι το προσωπικό της είχε αλλοιώσει το περιεχόμενο των αντιγράφων κίνησης των τραπεζικών της λογαριασμών, αλλά αυτό, όπως ισχυρίστηκε, έγινε εξαιτίας του γεγονότος ότι η εταιρεία ανησυχούσε πολύ για πιθανές διαρροές των εγγράφων της, δολιοφθορές και παραβίαση της εμπιστευτικότητας των στοιχείων της.

               (59)

               Οι πρόσθετες εξηγήσεις που παρασχέθηκαν από την εταιρεία δεν ήταν επαρκείς ώστε να μεταβληθεί το συμπέρασμα ότι η εταιρεία είχε παράσχει παραπλανητικές πληροφορίες κατά τη διάρκεια της έρευνας. Επομένως, σύμφωνα με το άρθρο 18 παράγραφος 1 του βασικού κανονισμού, τα συμπεράσματα σχετικά με την εν λόγω εταιρεία βασίστηκαν στα διαθέσιμα πραγματικά στοιχεία.

               (60)

               Ενόψει των συμπερασμάτων των σχετικών με τη μεταβολή του τρόπου διεξαγωγής των εμπορικών συναλλαγών και τις πρακτικές μεταφόρτωσης, όπως περιγράφονται στις αιτιολογικές σκέψεις 31 έως 35, και λαμβανομένης υπόψη της φύσης των παραπλανητικών στοιχείων, όπως περιγράφεται στις αιτιολογικές σκέψεις 52 έως 59, δεν ήταν δυνατόν να χορηγηθούν οι απαλλαγές που ζήτησαν οι συγκεκριμένες τρεις εταιρείες, σύμφωνα με το άρθρο 13 παράγραφος 4 του βασικού κανονισμού.

               (61)

               Με την επιφύλαξη του άρθρου 11 παράγραφος 3 του βασικού κανονισμού, οι άλλοι μαλαισιανοί παραγωγοί που δεν συμμετείχαν στην παρούσα διαδικασία και δεν εξήγαγαν στην Ένωση το προϊόν που αποτελεί αντικείμενο της έρευνας κατά την ΠΑ και που επιθυμούν να υποβάλουν αίτηση για απαλλαγή από τον επεκτεινόμενο δασμό αντιντάμπινγκ, σύμφωνα με το άρθρο 11 παράγραφος 4 και το άρθρο 13 παράγραφος 4 του βασικού κανονισμού, θα χρειαστεί να συμπληρώσουν ερωτηματολόγιο, για να μπορέσει να αποφασίσει η Επιτροπή αν δικαιολογείται η χορήγηση απαλλαγής. Η απαλλαγή αυτή μπορεί να χορηγηθεί ύστερα από αξιολόγηση της κατάστασης της αγοράς του υπό εξέταση προϊόντος, της παραγωγικής ικανότητας και της χρησιμοποίησής της, των προμηθειών και των πωλήσεων, της πιθανότητας συνέχισης της άσκησης πρακτικών για τις οποίες δεν υφίσταται ικανός αποχρών λόγος ή άλλη οικονομική αιτιολόγηση και των αποδεικτικών στοιχείων για την άσκηση πρακτικής ντάμπινγκ. Η Επιτροπή θα πραγματοποιήσει κανονικά και επιτόπια επίσκεψη επαλήθευσης. Η αίτηση θα πρέπει να αποστέλλεται αμέσως στην Επιτροπή με όλα τα σχετικά στοιχεία, και ιδίως τις μεταβολές των δραστηριοτήτων της εταιρείας που έχουν σχέση με την παραγωγή και τις πωλήσεις.

               (62)

               Αν χορηγηθεί απαλλαγή, η Επιτροπή, κατόπιν διαβουλεύσεων με τη συμβουλευτική επιτροπή, θα προτείνει ανάλογη τροποποίηση των επεκτεινόμενων μέτρων. Ως εκ τούτου, κάθε χορηγούμενη απαλλαγή θα αποτελέσει αντικείμενο παρακολούθησης προκειμένου να διασφαλισθεί η συμμόρφωση προς τους καθορισθέντες όρους.

         5.   ΓΝΩΣΤΟΠΟΙΗΣΗ

               (63)

               Όλα τα ενδιαφερόμενα μέρη ενημερώθηκαν για τα ουσιώδη πραγματικά περιστατικά και το σκεπτικό βάσει των οποίων συνήχθησαν τα ανωτέρω συμπεράσματα και τους ζητήθηκε να υποβάλουν παρατηρήσεις. Οι προφορικές και οι γραπτές παρατηρήσεις που υπέβαλαν τα ενδιαφερόμενα μέρη εξετάστηκαν. Κανένα από τα προβληθέντα επιχειρήματα δεν οδήγησε σε τροποποίηση των οριστικών συμπερασμάτων.

               (64)

               Ένας εισαγωγέας που συνεργάστηκε στην έρευνα ρώτησε αν θα μπορούσε να εξεταστεί η δυνατότητα εφαρμογής διαφορετικών δασμολογικών συντελεστών στις καταγραφόμενες εισαγωγές υφασμάτων ινών από γυαλί ανοιχτής βροχίδας από εισαγωγείς που συνεργάστηκαν στη διαδικασία και από εισαγωγείς που δεν συνεργάστηκαν. Το αίτημα απορρίφθηκε, διότι στον βασικό κανονισμό δεν υπάρχει καμία νομική βάση που να υποστηρίζει τέτοια διάκριση,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   1.   Ο οριστικός δασμός αντιντάμπινγκ που επιβάλλεται για «όλες τις άλλες εταιρείες» με το άρθρο 1 παράγραφος 2 του εκτελεστικού κανονισμού (ΕΕ) αριθ. 791/2011 στις εισαγωγές υφασμάτων ινών από γυαλί ανοιχτής βροχίδας, με μέγεθος κυψελίδας μεγαλύτερο από 1,8 mm, τόσο σε μήκος όσο και σε πλάτος, και βάρος μεγαλύτερο από 35 g/m2, εξαιρουμένων των δίσκων από γυάλινες ίνες, καταγωγής Λαϊκής Δημοκρατίας της Κίνας, επεκτείνεται στις εισαγωγές υφασμάτων ινών από γυαλί ανοιχτής βροχίδας, με μέγεθος κυψελίδας μεγαλύτερο από 1,8 mm, τόσο σε μήκος όσο και σε πλάτος, και βάρος μεγαλύτερο από 35 g/m2, εξαιρουμένων των δίσκων από γυάλινες ίνες, που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι, που εμπίπτουν επί του παρόντος στους κωδικούς ΣΟ ex 7019 51 00 και ex 7019 59 00 (κωδικοί TARIC 7019510011 και 7019590011).
   2.   Ο δασμός που επεκτείνεται σύμφωνα με την παράγραφο 1 του παρόντος άρθρου εισπράττεται για τις εισαγωγές που αποστέλλονται από τη Μαλαισία, είτε δηλώνονται ως καταγωγής Μαλαισίας είτε όχι, και που καταγράφονται σύμφωνα με το άρθρο 2 του κανονισμού (ΕΕ) αριθ. 1135/2011 της Επιτροπής, το άρθρο 13 παράγραφος 3 και το άρθρο 14 παράγραφος 5 του κανονισμού (ΕΚ) αριθ. 1225/2009.
   3.   Εκτός αν προβλέπεται άλλως, εφαρμόζονται οι διατάξεις που ισχύουν για τους τελωνειακούς δασμούς.
   Άρθρο 2
   1.   Οι αιτήσεις απαλλαγής από τον δασμό που επεκτείνεται βάσει του άρθρου 1 συντάσσονται σε μία από τις επίσημες γλώσσες της Ευρωπαϊκής Ένωσης και πρέπει να υπογράφονται από εξουσιοδοτημένο πρόσωπο που αντιπροσωπεύει τον φορέα ο οποίος ζητά την απαλλαγή. Η αίτηση πρέπει να αποστέλλεται στην ακόλουθη διεύθυνση:

               European Commission

               Directorate-General for Trade

               Directorate H

               Office: N-105 04/92

               1049 Bruxelles/Brussel

               BELGIQUE/BELGIЁ

               Φαξ (32 2) 295 65 05

         2.   Σύμφωνα με το άρθρο 13 παράγραφος 4 του κανονισμού (ΕΚ) αριθ. 1225/2009, η Επιτροπή, κατόπιν διαβούλευσης με τη συμβουλευτική επιτροπή, μπορεί να επιτρέψει με απόφαση την απαλλαγή, από τον επεκτεινόμενο δυνάμει του άρθρου 1 δασμό, των εισαγωγών από εταιρείες οι οποίες δεν καταστρατηγούν τα μέτρα αντιντάμπινγκ που επιβλήθηκαν με τον εκτελεστικό κανονισμό (ΕΚ) αριθ. 791/2011.
   Άρθρο 3
   Οι τελωνειακές αρχές καλούνται να διακόψουν την καταγραφή των εισαγωγών, όπως ορίζεται στο άρθρο 2 του κανονισμού (ΕΕ) αριθ. 1135/2011.
   Άρθρο 4
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Ιουλίου 2012.

            Για το Συμβούλιο

            Ο Πρόεδρος

         Σ. ΑΛΕΤΡΑΡΗΣ

      (1)  ΕΕ L 343 της 22.12.2009, σ. 51.

      (2)  ΕΕ L 204 της 9.8.2011, σ. 1.

      (3)  ΕΕ L 292 της 10.11.2011, σ. 4.

      (4)  Η COMEXT είναι βάση δεδομένων για τις στατιστικές εξωτερικού εμπορίου, την οποία διαχειρίζεται η Eurostat.

      (5)  ΕΕ L 43 της 17.2.2011, σ. 9.


title: Εκτελεστικός κανονισμός (ΕΕ) αριθ. 27/2014 της Επιτροπής, της 19ης Δεκεμβρίου 2013 , για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Anglesey Sea Salt/Halen Môn (ΠΟΠ)]

text:
               15.1.2014

               EL

               Επίσημη Εφημερίδα της Ευρωπαϊκής Ένωσης

               L 10/1

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 27/2014 ΤΗΣ ΕΠΙΤΡΟΠΉΣ
   της 19ης Δεκεμβρίου 2013
   για την καταχώριση ονομασίας στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Anglesey Sea Salt/Halen Môn (ΠΟΠ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012, η αίτηση που υπέβαλε το Ηνωμένο Βασίλειο για την καταχώριση της ονομασίας «Anglesey Sea Salt/Halen Môn» δημοσιεύτηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κατατεθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η εν λόγω ονομασία πρέπει να καταχωρισθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Δεκεμβρίου 2013.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  ΕΕ C 232 της 10.8.2013, σ. 17.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.8   Λοιπά προϊόντα του παραρτήματος I της Συνθήκης (μπαχαρικά κ.λπ.)

      ΗΝΩΜΕΝΟ ΒΑΣΙΛΕΙΟ
      Anglesey Sea Salt/Halen Môn (ΠΟΠ)


title: Εκτελεστικός κανονισμός (ΕΕ) αριθ. 118/2013 της Επιτροπής, της 8ης Φεβρουαρίου 2013 , για τον καθορισμό του συντελεστή κατανομής που εφαρμόζεται στις αιτήσεις πιστοποιητικών εισαγωγής ελαιόλαδου οι οποίες υποβλήθηκαν από την 4η Φεβρουαρίου έως την 5η Φεβρουαρίου 2013 στο πλαίσιο της τυνησιακής δασμολογικής ποσόστωσης και για την αναστολή έκδοσης πιστοποιητικών εισαγωγής για τον μήνα Φεβρουαρίο του 2013

text:
               9.2.2013

               EL

               Επίσημη Εφημερίδα της Ευρωπαϊκής Ένωσης

               L 38/19

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 118/2013 ΤΗΣ ΕΠΙΤΡΟΠΉΣ
   της 8ης Φεβρουαρίου 2013
   για τον καθορισμό του συντελεστή κατανομής που εφαρμόζεται στις αιτήσεις πιστοποιητικών εισαγωγής ελαιόλαδου οι οποίες υποβλήθηκαν από την 4η Φεβρουαρίου έως την 5η Φεβρουαρίου 2013 στο πλαίσιο της τυνησιακής δασμολογικής ποσόστωσης και για την αναστολή έκδοσης πιστοποιητικών εισαγωγής για τον μήνα Φεβρουαρίο του 2013
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («ενιαίος κανονισμός ΚΟΑ») (1),
   Έχοντας υπόψη τον κανονισμό (ΕΚ) αριθ. 1301/2006 της Επιτροπής, της 31ης Αυγούστου 2006, για τη θέσπιση κοινών κανόνων για τον τρόπο διαχείρισης των δασμολογικών ποσοστώσεων εισαγωγής γεωργικών προϊόντων των οποίων η διαχείριση πραγματοποιείται με σύστημα πιστοποιητικών εισαγωγής (2), και ιδίως το άρθρο 7 παράγραφος 2,
   Εκτιμώντας τα ακόλουθα:

               (1)

               Δυνάμει του άρθρου 3 παράγραφοι 1 και 2 του πρωτοκόλλου αριθ. 1 (3) της ευρωμεσογειακής συμφωνίας σύνδεσης μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Τυνησίας, αφετέρου (4), ανοίγεται δασμολογική ποσόστωση με μηδενικό δασμό για την εισαγωγή μη κατεργασμένου ελαιόλαδου των κωδικών ΣΟ 1509 10 10 και 1509 10 90 που παράγεται εξ ολοκλήρου στην Τυνησία και μεταφέρεται από τη χώρα αυτή απευθείας στην Ευρωπαϊκή Ένωση εντός του ορίου που προβλέπεται για κάθε έτος.

               (2)

               Το άρθρο 2 παράγραφος 2 του κανονισμού (ΕΚ) αριθ. 1918/2006 της Επιτροπής, της 20ής Δεκεμβρίου 2006, για το άνοιγμα και τον τρόπο διαχείρισης των δασμολογικών ποσοστώσεων για το ελαιόλαδο καταγωγής Τυνησίας (5), προβλέπει μηνιαία ποσοτικά όρια για την έκδοση πιστοποιητικών εισαγωγής.

               (3)

               Σύμφωνα με το άρθρο 3 παράγραφος 1 του κανονισμού (ΕΚ) αριθ. 1918/2006, υποβλήθηκαν αιτήσεις στις αρμόδιες αρχές για την έκδοση πιστοποιητικών εισαγωγής, για συνολική ποσότητα η οποία υπερβαίνει το όριο που προβλέπεται για τον μήνα Φεβρουαρίο στο άρθρο 2 παράγραφος 2 του εν λόγω κανονισμού.

               (4)

               Υπό αυτές τις συνθήκες, η Επιτροπή οφείλει να καθορίσει έναν συντελεστή κατανομής που θα επιτρέπει την έκδοση πιστοποιητικών εισαγωγής κατ’ αναλογία της διαθέσιμης ποσότητας.

               (5)

               Δεδομένου ότι το όριο που αντιστοιχεί στον μήνα Φεβρουαρίο έχει καλυφθεί, κανένα πιστοποιητικό εισαγωγής δεν επιτρέπεται να εκδοθεί για τον εν λόγω μήνα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στις αιτήσεις έκδοσης πιστοποιητικών εισαγωγής που υποβλήθηκαν από την 4η Φεβρουαρίου έως την 5η Φεβρουαρίου 2013, δυνάμει του άρθρου 3 παράγραφος 1 του κανονισμού (ΕΚ) αριθ. 1918/2006, εφαρμόζεται συντελεστής κατανομής 10,639726 %.
   Η έκδοση πιστοποιητικών εισαγωγής για τις αιτούμενες ποσότητες από τις 11 Φεβρουαρίου 2013 αναστέλλεται για τον Φεβρουαρίο του 2013.
   Άρθρο 2
   Ο παρών κανονισμός αρχίζει να ισχύει στις 9 Φεβρουαρίου 2013.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Φεβρουαρίου 2013.

            Για την Επιτροπή, εξ ονόματος του Προέδρου,

         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 238 της 1.9.2006, σ. 13.

      (3)  ΕΕ L 97 της 30.3.1998, σ. 57.

      (4)  ΕΕ L 97 της 30.3.1998, σ. 2.

      (5)  ΕΕ L 365 της 21.12.2006, σ. 84.


title: Εκτελεστικός κανονισμός (ΕΕ) 2017/1277 της Επιτροπής, της 14ης Ιουλίου 2017, σχετικά με την έγκριση της 2-οκτυλο-2H-ισοθειαζολ-3-όνης ως δραστικής ουσίας για χρήση σε βιοκτόνα του τύπου προϊόντων 8 (Κείμενο που παρουσιάζει ενδιαφέρον για τον ΕΟΧ )

text:
               15.7.2017

               EL

               Επίσημη Εφημερίδα της Ευρωπαϊκής Ένωσης

               L 184/27

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2017/1277 ΤΗΣ ΕΠΙΤΡΟΠΉΣ
   της 14ης Ιουλίου 2017
   σχετικά με την έγκριση της 2-οκτυλο-2H-ισοθειαζολ-3-όνης ως δραστικής ουσίας για χρήση σε βιοκτόνα του τύπου προϊόντων 8
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου, της 22ας Μαΐου 2012, σχετικά με τη διάθεση στην αγορά και τη χρήση βιοκτόνων (1), και ιδίως το άρθρο 90 παράγραφος 2,
   Εκτιμώντας τα ακόλουθα:

               (1)

               Το Ηνωμένο Βασίλειο έλαβε στις 27 Απριλίου 2010 αίτηση, σύμφωνα με το άρθρο 11 παράγραφος 1 της οδηγίας 98/8/ΕΚ του Ευρωπαϊκού Κοινοβουλίου και του Συμβουλίου (2), για την καταχώριση της δραστικής ουσίας 2-οκτυλο-2H-ισοθειαζολ-3-όνη στο παράρτημα I της εν λόγω οδηγίας για χρήση στον τύπο προϊόντων 8, συντηρητικά ξύλου, όπως ορίζεται στο παράρτημα V της εν λόγω οδηγίας, που αντιστοιχεί στον τύπο προϊόντων 8 σύμφωνα με το παράρτημα V του κανονισμού (ΕΕ) αριθ. 528/2012.

               (2)

               Το Ηνωμένο Βασίλειο υπέβαλε την έκθεση αξιολόγησης μαζί με τις συστάσεις του στις 4 Φεβρουαρίου 2016, σύμφωνα με το άρθρο 90 παράγραφος 2 του κανονισμού (ΕΕ) αριθ. 528/2012.

               (3)

               Η γνώμη του Ευρωπαϊκού Οργανισμού Χημικών Προϊόντων διατυπώθηκε στις 15 Δεκεμβρίου 2016 από την επιτροπή βιοκτόνων, αφού ελήφθησαν υπόψη τα συμπεράσματα της αρμόδιας αρχής αξιολόγησης.

               (4)

               Σύμφωνα με την εν λόγω γνώμη, μπορεί να αναμένεται ότι τα βιοκτόνα του τύπου προϊόντων 8 που περιέχουν 2-οκτυλο-2H-ισοθειαζολ-3-όνη πληρούν τα κριτήρια του άρθρου 19 παράγραφος 1 στοιχείο β) του κανονισμού (ΕΕ) αριθ. 528/2012, υπό την προϋπόθεση ότι τηρούνται ορισμένες προδιαγραφές και όροι σχετικά με τη χρήση τους.

               (5)

               Συνεπώς, είναι σκόπιμο να εγκριθεί η 2-οκτυλο-2H-ισοθειαζολ-3-όνη για χρήση σε βιοκτόνα του τύπου προϊόντων 8, με την επιφύλαξη της συμμόρφωσης με ορισμένες προδιαγραφές και όρους.

               (6)

               Δεδομένου ότι η ουσία 2-οκτυλο-2H-ισοθειαζολ-3-όνη πληροί τα κριτήρια για ταξινόμηση ως ευαισθητοποιητικό του δέρματος της υποκατηγορίας 1Α, όπως προσδιορίζεται στο παράρτημα I του κανονισμού (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου (3), τα κατεργασμένα αντικείμενα που έχουν υποστεί κατεργασία με 2-οκτυλο-2H-ισοθειαζολ-3-όνη ή την εμπεριέχουν θα πρέπει να φέρουν κατάλληλη επισήμανση όταν διατίθενται στην αγορά.

               (7)

               Θα πρέπει να προβλέπεται εύλογο χρονικό διάστημα πριν από την έγκριση μιας δραστικής ουσίας, ώστε να παρέχεται η δυνατότητα στα ενδιαφερόμενα μέρη να λάβουν τα αναγκαία προπαρασκευαστικά μέτρα για την ικανοποίηση των νέων απαιτήσεων.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τα βιοκτόνα,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η ουσία 2-οκτυλο-2H-ισοθειαζολ-3-όνη εγκρίνεται ως δραστική ουσία για χρήση σε βιοκτόνα του τύπου προϊόντων 8, με την επιφύλαξη των προδιαγραφών και των όρων που προβλέπονται στο παράρτημα.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Ιουλίου 2017.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 167 της 27.6.2012, σ. 1.

      (2)  Οδηγία 98/8/ΕΚ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 1998, για τη διάθεση βιοκτόνων στην αγορά (ΕΕ L 123 της 24.4.1998, σ. 1).

      (3)  Κανονισμός (ΕΚ) αριθ. 1272/2008 του Ευρωπαϊκού Κοινοβουλίου και του Συμβουλίου, της 16ης Δεκεμβρίου 2008, για την ταξινόμηση, την επισήμανση και τη συσκευασία των ουσιών και των μειγμάτων, την τροποποίηση και την κατάργηση των οδηγιών 67/548/ΕΟΚ και 1999/45/ΕΚ και την τροποποίηση του κανονισμού (ΕΚ) αριθ. 1907/2006 (ΕΕ L 353 της 31.12.2008, σ. 1).

      ΠΑΡΑΡΤΗΜΑ

                  Κοινή ονομασία

                  Ονομασία κατά IUPAC
                  Αριθμοί ταυτοποίησης

                  Ελάχιστος βαθμός καθαρότητας της δραστικής ουσίας (1)

                  Ημερομηνία έγκρισης

                  Ημερομηνία λήξης της έγκρισης

                  Τύπος προϊόντος

                  Ειδικοί όροι

                  2-οκτυλο-2H-ισοθειαζολ-3-όνη

                  Ονομασία κατά IUPAC:
                  2-οκτυλο-2H-ισοθειαζολ-3-όνη
                  Αριθ. ΕΚ: 247-761-7
                  Αριθ. CAS: 26530-20-1

                  960 g/kg κ.β.

                  1 Ιανουαρίου 2018

                  31 Δεκεμβρίου 2027

                  8

                  Οι άδειες για τα βιοκτόνα υπόκεινται στους ακόλουθους όρους:

                              1.

                              Κατά την αξιολόγηση του προϊόντος δίνεται ιδιαίτερη προσοχή στους τρόπους έκθεσης, στους κινδύνους και στην αποτελεσματικότητα που σχετίζονται με χρήσεις οι οποίες καλύπτονται από την αίτηση χορήγησης άδειας, αλλά δεν εξετάστηκαν στο πλαίσιο της εκτίμησης κινδύνου της δραστικής ουσίας σε ενωσιακό επίπεδο.

                              2.

                              Λαμβανομένων υπόψη των κινδύνων που έχουν εντοπιστεί για τις χρήσεις που αξιολογήθηκαν, κατά την αξιολόγηση του προϊόντος δίνεται ιδιαίτερη προσοχή στους βιομηχανικούς και επαγγελματίες χρήστες.

                              3.

                              Λαμβανομένων υπόψη των κινδύνων που έχουν εντοπιστεί για τα επιφανειακά ύδατα, τα ιζήματα και το έδαφος, οι ετικέτες και, εφόσον παρέχονται, τα δελτία στοιχείων ασφαλείας των εγκεκριμένων προϊόντων αναφέρουν ότι η βιομηχανική ή η επαγγελματική εφαρμογή διεξάγεται μέσα σε περίκλειστη περιοχή ή σε στεγανές σκληρές επιφάνειες με προστατευτικό τοίχωμα και ότι η ξυλεία που έχει υποστεί πρόσφατα κατεργασία αποθηκεύεται μετά την κατεργασία κάτω από υπόστεγο ή σε στεγανές σκληρές επιφάνειες ή και τα δύο, ώστε να αποτρέπονται οι άμεσες απώλειες στο έδαφος ή στα ύδατα, και ότι οι ενδεχόμενες απώλειες του προϊόντος στο έδαφος, τους υπονόμους ή τα ύδατα συλλέγονται για επαναχρησιμοποίηση ή τελική διάθεση.

                        Η διάθεση στην αγορά κατεργασμένων αντικειμένων υπόκειται στον ακόλουθο όρο:
                  Το πρόσωπο που είναι αρμόδιο για τη διάθεση στην αγορά αντικειμένου που έχει υποστεί κατεργασία με 2-οκτυλο-2H-ισοθειαζολ-3-όνη ή την εμπεριέχει διασφαλίζει ότι η επισήμανση του εν λόγω κατεργασμένου αντικειμένου παρέχει τις πληροφορίες που αναφέρονται στο άρθρο 58 παράγραφος 3 δεύτερο εδάφιο του κανονισμού (ΕΕ) αριθ. 528/2012.

         (1)  Η καθαρότητα που εμφαίνεται στη στήλη αυτή είναι ο ελάχιστος βαθμός καθαρότητας της δραστικής ουσίας που αξιολογήθηκε. Η δραστική ουσία στο προϊόν που διατίθεται στην αγορά μπορεί να είναι ίσης ή διαφορετικής καθαρότητας, αν έχει αποδειχθεί ότι είναι τεχνικά ισοδύναμη με την αξιολογηθείσα δραστική ουσία.


title: Εκτελεστικός κανονισμός (ΕΕ) 2015/533 της Επιτροπής, της 30ής Μαρτίου 2015 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               31.3.2015

               EL

               Επίσημη Εφημερίδα της Ευρωπαϊκής Ένωσης

               L 86/11

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/533 ΤΗΣ ΕΠΙΤΡΟΠΉΣ
   της 30ής Μαρτίου 2015
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Μαρτίου 2015.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ

         Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  IL

                  135,3

                  MA

                  99,1

                  TR

                  123,0

                  ZZ

                  119,1

                  0707 00 05

                  AL

                  119,5

                  MA

                  176,1

                  TR

                  144,0

                  ZZ

                  146,5

                  0709 93 10

                  MA

                  128,2

                  TR

                  173,5

                  ZZ

                  150,9

                  0805 10 20

                  EG

                  47,3

                  IL

                  71,5

                  MA

                  54,4

                  TN

                  55,0

                  TR

                  67,0

                  ZZ

                  59,0

                  0805 50 10

                  BO

                  92,8

                  TR

                  45,8

                  ZZ

                  69,3

                  0808 10 80

                  AR

                  94,0

                  BR

                  90,5

                  CL

                  99,5

                  CN

                  105,5

                  MK

                  25,7

                  US

                  187,6

                  ZA

                  188,2

                  ZZ

                  113,0

                  0808 30 90

                  AR

                  120,2

                  CL

                  126,9

                  CN

                  71,3

                  ZA

                  124,0

                  ZZ

                  110,6

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) αριθ. 681/2012 της Επιτροπής, της 24ης Ιουλίου 2012 , για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Kraški zašink (ΠΓΕ)]

text:
               25.7.2012

               EL

               Επίσημη Εφημερίδα της Ευρωπαϊκής Ένωσης

               L 198/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 681/2012 ΤΗΣ ΕΠΙΤΡΟΠΉΣ
   της 24ης Ιουλίου 2012
   για την καταχώριση ονομασίας στο μητρώο των προστατευόμενων ονομασιών προέλευσης και των προστατευόμενων γεωγραφικών ενδείξεων [Kraški zašink (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 7 παράγραφος 4 πρώτο εδάφιο,
   Εκτιμώντας τα ακόλουθα:

               (1)

               Σύμφωνα με το άρθρο 6 παράγραφος 2 πρώτο εδάφιο του κανονισμού (ΕΚ) αριθ. 510/2006, η αίτηση που υπέβαλε η Σλοβενία για την καταχώριση της ονομασίας «Kraški zašink» δημοσιεύθηκε στην Επίσημη Εφημερίδα της Ευρωπαϊκής Ένωσης
                   (2).

               (2)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης, σύμφωνα με το άρθρο 7 του κανονισμού (ΕΚ) αριθ. 510/2006, η εν λόγω ονομασία πρέπει να καταχωριστεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Καταχωρίζεται η ονομασία που αναφέρεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Ιουλίου 2012.

            Για την Επιτροπή, εξ ονόματος του Προέδρου,
         Dacian CIOLOȘ

            Μέλος της Επιτροπής

      (1)  ΕΕ L 93 της 31.3.2006, σ. 12.

      (2)  ΕΕ C 309 της 21.10.2011, σ. 13.

      ΠΑΡΑΡΤΗΜΑ
      Γεωργικά προϊόντα προοριζόμενα για ανθρώπινη κατανάλωση που απαριθμούνται στο παράρτημα Ι της Συνθήκης:

         Κλάση 1.2.   Προϊόντα κρέατος (μαγειρευτά, παστά, καπνιστά κ.λπ.)

      ΣΛΟΒΕΝΙΑ
      Kraški zašink (ΠΓΕ)


title: Εκτελεστικός κανονισμός (ΕΕ) αριθ. 1060/2014 της Επιτροπής, της 8ης Οκτωβρίου 2014 , για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               9.10.2014

               EL

               Επίσημη Εφημερίδα της Ευρωπαϊκής Ένωσης

               L 293/22

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1060/2014 ΤΗΣ ΕΠΙΤΡΟΠΉΣ
   της 8ης Οκτωβρίου 2014
   για καθορισμό των κατ' αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ' εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ' αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ' αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ' αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 8 Οκτωβρίου 2014.

            Για την Επιτροπή,

            εξ ονόματος του Προέδρου,

         Jerzy PLEWA

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 347 της 20.12.2013, σ. 671.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ' αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ' αποκοπή τιμή εισαγωγής

                  0702 00 00

                  MA

                  160,3

                  MK

                  56,4

                  XS

                  75,9

                  ZZ

                  97,5

                  0707 00 05

                  MK

                  29,8

                  TR

                  95,4

                  ZZ

                  62,6

                  0709 93 10

                  TR

                  118,4

                  ZZ

                  118,4

                  0805 50 10

                  AR

                  120,7

                  CL

                  128,6

                  IL

                  102,2

                  TR

                  113,5

                  UY

                  58,0

                  ZA

                  111,4

                  ZZ

                  105,7

                  0806 10 10

                  BR

                  156,1

                  MK

                  31,8

                  TR

                  134,0

                  ZZ

                  107,3

                  0808 10 80

                  BA

                  57,3

                  BR

                  52,7

                  CL

                  96,7

                  NZ

                  134,0

                  ZA

                  115,6

                  ZZ

                  91,3

                  0808 30 90

                  CN

                  95,2

                  TR

                  124,7

                  ZZ

                  110,0

         (1)  Ονοματολογία των χωρών που ορίζεται στον κανονισμό (ΕΕ) αριθ. 1106/2012 της Επιτροπής, της 27ης Νοεμβρίου 2012, για την εφαρμογή του κανονισμού (ΕΚ) αριθ. 471/2009 του Ευρωπαϊκού Κοινοβουλίου και του Συμβουλίου για τις κοινοτικές στατιστικές του εξωτερικού εμπορίου με τις τρίτες χώρες, όσον αφορά την επικαιροποίηση της ονοματολογίας των χωρών και εδαφών (ΕΕ L 328 της 28.11.2012, σ. 7). Ο κωδικός «ZZ» αντιπροσωπεύει «άλλες χώρες καταγωγής».